विगत चुनावों में भाजपा में मची अंतरकलह और निर्दलीय उम्मीदवारों ने चुनावी समीकरण उलझा कर गड़बड़ा दिए थे, जिसके चलते चौंकाने वाला परिणाम सामने आया था. इस बार कांग्रेस में बगावत के सुर तेज हो गए है, जिसके चलते कांग्रेस को खामियाजा भुगतना पड़ सकता है. दूसरी ओर कांग्रेस के वरिष्ठ नेता व कार्यकर्ता भी इस बार विधायक मदन प्रजापत पर जमीन घोटालों के आरोप लगाते हुए व आम जनता के साथ किए गए वादों को पूरा नही करने व जमीन से जुड़े कांग्रेसी नेताओं की अनदेखी का आरोप लगाते हुए इस बार दूसरे प्रत्याशी को टिकट देने की मांग कर रहे है.